CELEX: 62021CN0729
Language: bg
Date: 2021-12-01 00:00:00
Title: Дело C-729/21: Преюдициално запитване от Naczelny Sąd Administracyjny (Полша), постъпило на 1 декември 2021 г. — W. Sp. z o. o./Dyrektor Izby Administracji Skarbowej w Łodzi

21.3.2022   
            
            
               BG
            
            
               Официален вестник на Европейския съюз
            
            
               C 128/6
            
         
      Преюдициално запитване от Naczelny Sąd Administracyjny (Полша), постъпило на 1 декември 2021 г. — W. Sp. z o. o./Dyrektor Izby Administracji Skarbowej w Łodzi
      (Дело C-729/21)
      (2022/C 128/08)
      Език на производството: полски
      
         Запитваща юрисдикция
      
      Naczelny Sąd Administracyjny
      
         Страни в главното производство
      
      
         Жалбоподател: W. Sp. z o. o.
      
         Ответник: Dyrektor Izby Administracji Skarbowej w Łodzi
      
         Преюдициални въпроси
      
      
                  1)
               
               
                  Трябва ли разпоредбите от правото на Съюза, уреждащи облагането с ДДС, да се тълкуват в смисъл, че е допустимо прилагане на разпоредба от националното право — като член 6, точка 1 от Ustawa z dnia 11 marca 2004 r. o podatku od towarów i usług (Закон от 11 март 2004 г. за данъка върху стоките и услугите, Dz.U. 2021 г., позиция 685, наричан по-нататък „Законът за ДДС“) — изключваща от облагане доставката на организирана част от предприятие, без прилагането на изключването да зависи от условието, посочено в член 19 от Директива 2006/112/ЕО на Съвета от 28 ноември 2006 година относно общата система на данъка върху добавената стойност (1), а именно да е налице правоприемство между прехвърлител и приобретател?
               
            
                  2)
               
               
                  При утвърдителен отговор на първия въпрос, трябва ли за прилагането на изключването по член 6, точка 1 от Закона за ДДС да се прехвърлят всички активи на такава организирана част от имуществото на прехвърлителя, докато промяна в това отношение (по-специално липсата на поемане на договори за застраховане и управление на прехвърляното имущество) означава, че е имало облагаема доставка на стоки?
               
            
         (1)  ОВ L 347, 2006 г., стр. 1; Специално издание на български език, 2007 г., глава 9, том 3, стр. 7.